Likumprojekts

**Grozījums Publiskas personas mantas atsavināšanas likumā**

Izdarīt Publiskas personas mantas atsavināšanas likumā (Latvijas Republikas Saeimas un Ministru Kabineta Ziņotājs, 2002, 23. nr.; 2004, 2. nr.; 2005, 15. nr.; 2006, 1., 14. nr.; 2007, 9., 14. nr.; 2008, 24. nr.; 2009, 14. nr.; Latvijas Vēstnesis, 2009, 100., 155., 193. nr.; 2010, 178. nr.; 2011, 117. nr.; 2013, 128., 188., 232. nr.; 2015, 227. nr.; 2016, 125. nr.) šādu grozījumu:

Izteikt 2. panta trešo daļu šādā redakcijā:

"(3) Šā likuma noteikumi nav piemērojami tās produkcijas atsavināšanai, kura iegūta valsts zinātniskās izpētes mežos, kā arī valsts mežos, kurus apsaimnieko akciju sabiedrība "Latvijas valsts meži", tai skaitā īstenojot ar Aizsardzības ministriju noslēgtajā līgumā ietvertos noteikumus par koku ciršanu, kuri pēc nociršanas kļūst par akciju sabiedrības "Latvijas valsts meži" īpašumu, Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, un uz valsts vārda Aizsardzības ministrijas personā zemesgrāmatā ierakstāmā un ierakstītā valsts meža zemē. Akciju sabiedrība "Latvijas valsts meži", valsts zinātniskās izpētes mežu apsaimniekotājs, Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, ar lietotāja tiesībām ([Civillikuma](http://likumi.lv/ta/id/225418-civillikums) [1195.](http://likumi.lv/ta/id/225418-civillikums#p1195)–[1200. pants](http://likumi.lv/ta/id/225418-civillikums#p1200)) iegūst un par iespējami augstāko cenu, ņemot vērā svarīgas sabiedrības intereses un godīgu konkurenci, atsavina valsts mežu produkciju. Akciju sabiedrība "Latvijas valsts meži" Ministru kabineta noteiktajā apmērā maksā valsts pamatbudžetā valstij piekritīgo peļņas daļu (dividendi) no valsts mežu produkcijas atsavināšanas rezultātā iegūtās peļņas. Līdzekļus, ko Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, ieguvusi valsts mežu produkcijas atsavināšanas rezultātā, ieskaita minēto valsts budžeta iestāžu pašu ieņēmumos. Valsts zinātniskās izpētes meža produkcijas atsavināšanas rezultātā iegūtos līdzekļus ieskaita valsts zinātniskās izpētes mežu apsaimniekotāja budžetā."

Aizsardzības ministrs

Raimonds Bergmanis